Die diens was puik, maar om nie ontbyt te kan bestel by 'n gastehuis nie is nie gerieflik nie, net omdat dit 'n Sondag was.
Dan het E-tv nie gewerk nie, die enigste kanaal wat my kinders kon kyk en niemand kon ons help nie. Vir R1000 'n nag het ek beter verwag.
Die dubbel bed slaap heerlik. Ek en baba het daar geslaap. Maar my ma het baie moeilik geslaap op die enkelbedjie. Sy sê die matrassie is te dun. Verder was dit 'n lekker aand. Baie vriendelike personeel en baie netjiese kamers.
Baie tevrede met die professionele diens, vriendelikheid en hulpvaardigheid van personeel en heerlike stilte wat 'n moeë persoon na 'n lang dag verlang. Baie dankie.
Ons was baie tevrede met die diens van ons gasheer. Ek het ook die klein winkeltjie by die gastehuis nuttig gevind. Heerlik geslaap, sal weer gebruik.
Ons het nie eers n behoorlike boodskap van Renate af terug gekry nie. Ek het vooraf ontbyt bespreek vir die oggend van ons vertrek per SMS aan haar en sy het nie geantwoord nie. Nie die kamer gekry wat ek bespreek het nie a.g.v. my hondjie. Moes 'n kamer met n backdoor gebruik en daar is nie 'n lig om eers te probeer sleutels soek en wat nog van 'n deur oopkry nie. Boonop het hul nie eers probeer om die kamer voor te berei vir ons oorslaap nie. Dit was koud en glad nie inviting nie. Die water in die kraffie was oud en ondrinkbaar. Ons het nie eers probeer koffie maak nie. Ek gebruik nie n badkamer-wasbak vir my kombuis-doeleindes nie. Dit was baie teleurstellend! Beslis 'n nee van my.
Ons was fantasties ontvang! Ons het 'n groot sleepwa getrek, en voorsiening was vir ons gemaak vir veiligheid. Die kamer was fantasties.
Olive Tree Kamer nie op standaard vir wat jy betaal nie. As iemand in die stort is kan jy nie die voordeur oopmaak nie. Jy kyk reguit in die stort vas. Geen deur of afskorting na die badkamer nie. Jammer sal nie weer daar gaan slaap nie.
Netjiese akkommodasie en veilige omgewing. Krag is 'n probleem, as dit afgaan (trip) is dit 'n gesukkel om aan te kry. Het die oggend (03:30) getrip, na ons gebel het is daar gesê om te wag tot 06:30. Geen inwonende kontakpersoon of ander persoon wat kan uitkom nie. Ons moes maar in die donker pak en klaarmaak om vroeg te ry.
Lekker kamer met lekker en suite-badkamer en alles wat 'n mens nodig het. Skoon en netjies, alhoewel daar van die kussingslope was, wat nie almal 100% skoon was nie.
Dankie vir u terugvoer, kontak ons vir die afhaal van selfoonlaaier. Ons reel graag. Veilig ry, hoop ons sien jul binnekort.
Ek het vir 4 volwassenes bespreek. Ons het 'n enkelkamer met 'n dubbel- en stapelbed gekry. Nogal gestry oor watter 2 volwassenes op die kinderbed moes slaap. Dalk my fout. Verstaan nie hoe moes ek anders bespreek het nie.
Ongelukkig kan elektriese komberse ook breek. Gelukkig het u dit aangemeld by ontvangs en hul kon vir u 'n ander elektriese kombers gee vir die nag.
Dankie vir u terugvoer, ons maak graag voorsiening in meeste van ons kamers vir ons 4 been vriende teen 'n klein addisionele fooitjie. Hoop om jul in die toekoms weer te kan akkommodeer.
Ons is vriendelik ontvang by die gastehuis. Die eenheid waarin ons gebly het was skoon en netjies. Ons het heerlik gerus na 'n lang dag op die pad en die ontbyt die volgende oggend was heerlik.
Dit was ideaal vir ons behoefte met twee groter kinders en 'n kleuter. Gerieflik en huislik. Ons bly graag weer daar.
Die eenheid waarin ons gebly het kort baie aandag aan die dak binne die kamer. Dit was ook baie stowwerig en die persoon wat ons ontvangs het glad nie vriendelik. 'n Baie mooi tuin en geriewe oor die algemeen.
Dit was 'n vinnige diens, en al het ek my hond saamgeneem, geen probleme gehad nie. Dit was 'n skoon, groot kamer gewees.
Ons kuier was baie lekker. Die spasie was net groot genoeg vir ons, die plekkie was baie netjies en ons het dit geniet. Sal graag weer daar wil bly sou ons deur Beaufort Wes ry. Baie dankie,.
Geen klagtes oor die kamer en toerusting daar binne nie. Alles was netjies en skoon. Die persoon wat ons gehelp het met aankoms was nie baie vriendelik nie en kon nie ons vrae duidelik beantwoord nie. Satalliet-TV bestaan uit een kanaal wat rondspring tussen M-Net en Supersport 1 op 'n bittere klein TV hoog teen die dak. As 'n mens die kamer se deur oopmaak kyk jy direk op die stort, so as iemand in die stort is kan die ander persoon nie in of uit die kamer beweeg nie. 'n Afskorting of swaaideur word aanbeveel. Die Wi-Fi vang glad nie op in die buitenste kamers nie.
Die kamers is gerieflik, skoon en netjies. Daar is 'n yskassie, koffie, tee, suiker ens. en die kamer het warm beddegoed en elektriese komberse gehad wat baie nice was. Alles het goed gegaan tot die Sondagoggend wat ek met my hele hart slegs 'n warm gerieflike stort wou gehad het. Dit was 'n disaster om die minste te se. Ek was vertel die vorige aand deur die bestuurder om eerste die warm kraan oop te draai om te verseker dat die water warm bly. Wel, nadat ek 15 minute lank in die koue buite die stort gestaan het met slegs die warm kraan oopgedraai, het ek besef dit gaan nie warm word nie en ander kraan probeer. Dit was toe in elk geval die kraan wat veronderstel was om die warm kraan te wees, so natuurlik het die koue kraan ook nie enige resultate opgelewer nie. Na 'n verdere 10 minute het ek yskoud en taamlik gefrustreerd en geïrriteerd die ontvangs gebel en my misnoeë te kenne gegee oor die totale fiasko en afwesigheid van warm water. Na 'n paar minute het 'n bediende opgedaag om te help en my (wat nou al witwarm van frustrasie was) meegedeel dat hulle altyd sukkel met daardie probleem in daardie kamer (hoekom sorteer die mense dit nie uit as hulle so baie klagtes kry nie?). Nadat die warm kraan toe weer oopgedraai word, was daar uiteindelik warm water om mee te stort. Ek reken net dat vir daardie prys - jy nie vir 'n halfuur in die koue wil staan en sukkel met yskoue water op 'n wintersoggend voordat jy bietjie warm water uit die kraan kry nie.